stanford-oval/wikipedia huggingface dataset:
องค์การบริหารส่วนตำบลหนองไผ่แบน

| องค์การบริหารส่วนตำบลหนองไผ่แบน |
| --- | --- |
องค์การบริหารส่วนตำบล
อบต.หนองไผ่แบนที่ตั้งที่ทำการองค์การบริหารส่วนตำบลหนองไผ่แบน
พิกัด: 15°26′43.3″N 100°01′24.0″E﻿ / ﻿15.445361°N 100.023333°E﻿ / 15.445361; 100.023333
ประเทศ:  ไทย
จังหวัด: อุทัยธานี
อำเภอ: เมืองอุทัยธานี
พื้นที่
 • ทั้งหมด: 44.22 ตร.กม. (17.07 ตร.ไมล์)
ประชากร (2566)
 • ทั้งหมด: 4,529 คน
 • ความหนาแน่น: 102.42 คน/ตร.กม. (265.3 คน/ตร.ไมล์)
รหัส อปท.: 06610111
ที่อยู่ที่ทำการ: หมู่ที่ 5 ถนนอุทัยธานี-โกรกพระ ตำบลหนองไผ่แบน อำเภอเมืองอุทัยธานี จังหวัดอุทัยธานี 61000
เว็บไซต์: www.nongpaiban.go.th
 ส่วนหนึ่งของสารานุกรมประเทศไทย
หนองไผ่แบน เป็นองค์กรปกครองส่วนท้องถิ่นประเภทองค์การบริหารส่วนตำบลที่ครอบคลุมพื้นที่ทั้งหมดของตำบลโนนเหล็ก ตำบลหนองไผ่แบน และตำบลทุ่งใหญ่ ในอำเภอเมืองอุทัยธานี จังหวัดอุทัยธานี ปัจจุบันมีเขตการปกครองในเขตองค์การบริหารส่วนตำบลทั้งหมด 17 หมู่บ้าน และประชากร 4,529 คน
ที่ตั้งและอาณาเขต

องค์การบริหารส่วนตำบลหนองไผ่แบนมีอาณาเขตติดต่อกับเขตการปกครองข้างเคียงดังนี้
ทิศเหนือ ติดต่อกับองค์การบริหารส่วนตำบลเนินแจง และองค์การบริหารส่วนตำบลหาดสูง องค์การบริหารส่วนตำบลเนินศาลา (อำเภอโกรกพระ จังหวัดนครสวรรค์)
ทิศตะวันออก ติดต่อกับองค์การบริหารส่วนตำบลสะแกกรัง
ทิศใต้ ติดต่อกับองค์การบริหารส่วนตำบลดอนขวาง และองค์การบริหารส่วนตำบลหนองแก
ทิศตะวันตก ติดต่อกับเทศบาลตำบลทัพทัน (อำเภอทัพทัน)
ประวัติ

เดิมพื้นที่ตำบลหนองไผ่แบน มีฐานะเป็นสภาตำบลหนองไผ่แบนในปี พ.ศ. 2516 ในปี พ.ศ. 2541 สภาตำบลหนองไผ่แบนมี 6 หมู่บ้าน ประชากร 2,372 คน และ 532 ครัวเรือน ปี พ.ศ. 2542 กระทรวงมหาดไทยจึงพิจารณาให้สภาตำบลหนองไผ่แบนอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลหนองไผ่แบน
เดือนกรกฎาคม พ.ศ. 2547 กระทรวงมหาดไทยได้พิจารณาว่าเขตสภาตำบลโนนเหล็ก มีพื้นที่ 6 หมู่บ้านและประชากรเพียง 1,408 คน จึงไม่ผ่านเงื่อนไขในการจัดตั้งองค์การบริหารส่วนตำบล กระทรวงมหาดไทยจึงดำเนินการประกาศยุบรวมสภาตำบลโนนเหล็กที่มีจำนวนประชากรไม่ถึงสองพันคน โดยให้รวมพื้นที่เข้ากับองค์การบริหารส่วนตำบลหนองไผ่แบน
เดือนกันยายน พ.ศ. 2547 กระทรวงมหาดไทยได้พิจารณาว่าเขตสภาตำบลทุ่งใหญ่ มีพื้นที่ 5 หมู่บ้านและประชากรเพียง 914 คน จึงไม่ผ่านเงื่อนไขในการจัดตั้งองค์การบริหารส่วนตำบล กระทรวงมหาดไทยจึงดำเนินการประกาศยุบรวมสภาตำบลทุ่งใหญ่ที่มีจำนวนประชากรไม่ถึงสองพันคน โดยให้รวมพื้นที่เข้ากับองค์การบริหารส่วนตำบลหนองไผ่แบน
ประชากร

พื้นที่องค์การบริหารส่วนตำบลหนองไผ่แบนประกอบด้วยหมู่บ้านทั้งสิ้นจำนวน 17 หมู่บ้าน มีจำนวนประชากรรวมทั้งหมด 4,529 คน แบ่งเป็นชาย 2,198 คน หญิง 2,331 คน (เดือนธันวาคม 2566)
* ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก
| หมู่บ้าน | พ> ศ. 2566 | พ> ศ. 2565 | พ> ศ. 2564 | พ> ศ. 2563 | พ> ศ. 2562 | พ> ศ. 2561 | พ> ศ. 2550 |
| --- | --- | --- | --- | --- | --- | --- | --- |
ตำบลโนนเหล็ก
| เนินพลับ | 302 | 293 | 295 | 298 | 301 | 304 | 299 |
| โนนเลียบ | 270 | 271 | 272 | 267 | 263 | 271 | 278 |
| หนองบัว | 265 | 279 | 285 | 285 | 288 | 289 | 295 |
| เหนือวัด | 258 | 262 | 263 | 262 | 261 | 268 | 265 |
| หนองไผ่ล้อม | 130 | 130 | 134 | 133 | 135 | 133 | 140 |
| เก่าโรงช้าง | 114 | 108 | 108 | 106 | 103 | 96 | 98 |
| รวม | 1,339 | 1,343 | 1,357 | 1,351 | 1,351 | 1,361 | 1,375 |
ตำบลหนองไผ่แบน
| เนินซาก | 585 | 591 | 600 | 605 | 610 | 614 | 610 |
| ล้อมไอ้หมอง | 510 | 508 | 494 | 489 | 485 | 487 | 473 |
| หนองไผ่แบน | 478 | 476 | 466 | 466 | 467 | 463 | 461 |
| หนองโพธิ์ | 389 | 391 | 401 | 402 | 409 | 410 | 411 |
| เนินต้นตาลเหนือ | 197 | 197 | 197 | 193 | 195 | 196 | 189 |
| เนินต้นตาล | 133 | 132 | 130 | 129 | 128 | 127 | 134 |
| รวม | 2,292 | 2,295 | 2,288 | 2,284 | 2,294 | 2,297 | 2,278 |
ตำบลทุ่งใหญ่
| วังปลากด | 326 | 328 | 329 | 338 | 337 | 335 | 337 |
| ทุ่งใหญ่ | 258 | 261 | 265 | 261 | 258 | 252 | 249 |
| โพธิ์ส้ม | 168 | 172 | 176 | 175 | 172 | 170 | 173 |
| ตากแดด | 77 | 78 | 79 | 76 | 77 | 77 | 75 |
| หาดสูง | 69 | 71 | 73 | 72 | 72 | 71 | 74 |
| รวม | 898 | 910 | 922 | 922 | 916 | 905 | 908 |
| รวมทั้งหมด | 4,529 | 4,548 | 4,567 | 4,557 | 4,561 | 4,563 | 4,561 |
แหล่งข้อมูลอื่น

เว็บไซต์องค์การบริหารส่วนตำบลหนองไผ่แบน
| ด ค กองค์กรปกครองส่วนท้องถิ่นระดับล่างในจังหวัดอุทัยธานี |
| --- | --- | --- |
| เทศบาลเมือง |  อุทัยธานี  |  |
| เทศบาลตำบล |  เขาบางแกรก  ตลุกดู่  ทัพทัน  บ้านไร่  พลวงสองนาง  เมืองการุ้ง  ลานสัก  สว่างแจ้งสบายใจ  สว่างอารมณ์  หนองขาหย่าง  หนองฉาง  หนองสระ  หาดทนง  |  |
| องค์การบริหารส่วนตำบล |  เกาะเทโพ  เขากวางทอง  คอกควาย  โคกหม้อ  เจ้าวัด  ดงขวาง  ดอนขวาง  ทองหลาง  ทัพหลวง  ท่าซุง  ท่าโพ  ทุ่งนางาม  ทุ่งพง  ทุ่งโพ  น้ำซึม  น้ำรอบ  เนินแจง  บ่อยาง  บ้านบึง  บ้านไร่  บ้านใหม่คลองเคียน  ประดู่ยืน  ป่าอ้อ  ไผ่เขียว  เมืองการุ้ง  ระบำ  ลานสัก  วังหิน  สะแกกรัง  สุขฤทัย  หนองกระทุ่ม  หนองกลางดง  หนองแก  หนองขาหย่าง  หนองจอก  หนองฉาง  หนองนางนวล  หนองบ่มกล้วย  หนองไผ่  หนองไผ่แบน  หนองยาง  หนองยายดา  หนองสรวง  หนองหลวง  หลุมเข้า  ห้วยคต  ห้วยแห้ง  หูช้าง  อุทัยเก่า  |  |
ทางหลวงแผ่นดินหมายเลข 218

|  ทางหลวงแผ่นดินหมายเลข 218 |
| --- | --- |
ถนนจิระ
ทางหลวงแผ่นดินหมายเลข 218 ในเขตตำบลอิสาณ จังหวัดบุรีรัมย์
ข้อมูลของเส้นทาง

ส่วนหนึ่งของ   (ช่วงแยกเสนสิริอนุสรณ์ - แยกถนนหัก)
 
ความยาว: 49.462 กิโลเมตร (30.734 ไมล์)
ทางแยกที่สำคัญ
ปลายทางทิศเหนือ:  ถ.วงแหวนรอบเมืองบุรีรัมย์ ใน อ.เมือง จ.บุรีรัมย์
 :   แยกวงเวียนหน้าศาลากลางจังหวัดบุรีรัมย์ ใน อ.เมือง จ.บุรีรัมย์   ถ.วงแหวนรอบเมืองบุรีรัมย์ ใน อ.เมือง จ.บุรีรัมย์   226 (แยกกระสัง) ใน อ.เมือง จ.บุรีรัมย์ 
ปลายทางทิศใต้:  ทล.24 ใน อ.นางรอง จ.บุรีรัมย์
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 218 สายบุรีรัมย์–นางรอง หรือ ถนนจิระ เป็นทางหลวงแผ่นดินในจังหวัดบุรีรัมย์ เชื่อมต่อระหว่างทางหลวงแผ่นดินหมายเลข 24 กับเทศบาลนครบุรีรัมย์ มีระยะทางตลอดทั้งสาย 49.462 กิโลเมตร
ทางหลวงแผ่นดินหมายเลข 218 ได้ถูกกำหนดเป็นทางหลวงเอเชียสาย 121 ในช่วงจากแยกเสนสิริอนุสรณ์ที่ต่อเนื่องมาจากทางหลวงแผ่นดินหมายเลข 288 (ถนนวงแหวนรอบเมืองบุรีรัมย์ด้านทิศตะวันตก) ในอำเภอเมืองบุรีรัมย์ จนถึงสามแยกถนนหัก (ทางหลวงแผ่นดินหมายเลข 24) ในอำเภอนางรอง มีระยะทางประมาณ 49 กิโลเมตร
แหล่งข้อมูลอื่น

ระบบสารสนเทศโครงข่ายทางหลวง เก็บถาวร 2016-06-16 ที่ เวย์แบ็กแมชชีน
เพลงสำคัญของแผ่นดิน

เพลงสำคัญของแผ่นดิน คือ เพลงที่รัฐบาลไทยจัดให้มีความสำคัญในระดับชาติอย่างเป็นทางการ ตามมติคณะรัฐมนตรีลงวันที่ 30 ธันวาคม พ.ศ. 2546 ซึ่งมีทั้งหมด 6 เพลง ได้แก่ เพลงสรรเสริญพระบารมี เพลงชาติไทย เพลงมหาชัย เพลงมหาฤกษ์ เพลงสดุดีมหาราชา และเพลงภูมิแผ่นดิน นวมินทร์มหาราชา  ต่อมา มติคณะรัฐมนตรี เมื่อวันที่ 1 กรกฎาคม พ.ศ. 2563 เพิ่มเพลงสำคัญของแผ่นดินอีก 2 เพลง คือ เพลงสดุดีจอมราชา และ เพลงสดุดีพระแม่ไทย โดยยกเหตุผลว่าเพลงเหล่านี้ "เป็นเพลงที่มีคุณค่า แสดงถึงคุณค่าและความเจริญของคนในชาติ เป็นภูมิปัญญาของแผ่นดิน รวมทั้งแสดงความจงรักภักดีและสำนึกในพระมหากรุณาธิคุณแด่พระบาทสมเด็จพระมหาภูมิพลอดุลยเดชมหาราช บรมนาถบพิตร พระบาทสมเด็จพระวชิรเกล้าเจ้าอยู่หัว และพระบรมราชจักรีวงศ์"
ตามมติคณะรัฐมนตรีดังกล่าว ได้กำหนดให้ส่วนราชการ รัฐวิสาหกิจ และหน่วยงานอื่นของรัฐ ใช้เพลงสำคัญของแผ่นดินตามฉบับที่คณะกรรมการเอกลักษณ์ของชาติจัดทำขึ้นใหม่ เป็นต้นฉบับในโอกาสต่างๆ ตั้งแต่วันที่ 1 มกราคม พ.ศ. 2547 เป็นต้นไป
วงดนตรีที่ใช้บรรเลง

ในการจัดทำต้นฉบับเพลงสำคัญของแผ่นดินครั้งนี้ คณะผู้จัดทำได้จัดทำทั้งดนตรีสากลและดนตรีไทย สำหรับประเภทดนตรีสากล ได้บรรเลงและขับร้องโดยวงดนตรี 3 ประเภท ได้แก่
วงออร์เคสตราสี่เหล่าทัพ (ได้แก่ วงดุริยางค์ทหารบก ทหารเรือ ทหารอากาศ และตำรวจ) และวงดุริยางค์กรมศิลปากร
วงบิ๊กแบนด์ โดย วงเฉลิมราชย์
วงโยธวาทิต โดย วงดุริยางค์กรมศิลปากร
ในส่วนของดนตรีไทย ได้ใช้วงดนตรี 3 ประเภท ซึ่งบรรเลงและขับร้องโดยวงดนตรีกรมศิลปากร ร่วมกับนักดนตรีไทยสี่เหล่าทัพ ได้แก่
วงปี่พาทย์เครื่องใหญ่
วงเครื่องสายเครื่องคู่
วงมโหรีเครื่องคู่
คณะผู้จัดทำ

จัดทำโดย: คณะกรรมการเอกลักษณ์ของชาติ สำนักนายกรัฐมนตรี
ผู้ควบคุมการผลิต: นายแมนรัตน์  ศรีกรานนท์ ศิลปินแห่งชาติ
ผู้ช่วยควบคุมการผลิต: นาวาเอกณรงค์  แสงบุศย์
ผู้บันทึกเสียง: จ่าเอกชูศักดิ์  ทองสิมา
บริษัทผู้ผลิต: บริษัท เฉลิมราษฎร จำกัด
ผู้เผยแพร่: กรมประชาสัมพันธ์, สำนักงานเสริมสร้างเอกลักษณ์ของชาติ, สำนักงานปลัดสำนักนายกรัฐมนตรี
แหล่งข้อมูลอื่น

ฟังเพลงสำคัญของแผ่นดิน บรรเลงโดยวงดนตรีต่างๆ จาก เว็บไซต์ของสำนักงานเสริมสร้างเอกลักษณ์ของชาติ เก็บถาวร 2008-08-03 ที่ เวย์แบ็กแมชชีน
มารุต มัสยวาณิช

| มารุต มัสยวาณิชป> ช., ป.ม. |
| --- | --- |

รองโฆษกประจำสำนักนายกรัฐมนตรี
ดำรงตำแหน่ง 15 มิถุนายน พ.ศ. 2553 – 8 สิงหาคม พ.ศ. 2554
นายกรัฐมนตรี: อภิสิทธิ์ เวชชาชีวะ
 
ข้อมูลส่วนบุคคล
เกิด: 21 พฤษภาคม พ.ศ. 2495 (72 ปี)
พรรคการเมือง: ภูมิใจไทย (2554–ปัจจุบัน)
คู่สมรส: ทันตแพทย์หญิงวัฒนา มัสยวาณิช

นายแพทย์ มารุต มัสยวาณิช (เกิด 21 พฤษภาคม พ.ศ. 2495) อดีตสมาชิกสภาผู้แทนราษฎร แบบบัญชีรายชื่อ สังกัดพรรคภูมิใจไทย อดีตรองโฆษกประจำสำนักนายกรัฐมนตรี ในรัฐบาลอภิสิทธิ์ เวชชาชีวะ อดีตกรรมการบริหารพรรคเพื่อแผ่นดิน และอดีตสมาชิกวุฒิสภาจังหวัดหนองคาย
ประวัติ

นายแพทย์มารุต มัสวาณิช เกิดเมื่อวันที่ 21 พฤษภาคม พ.ศ. 2495 สมรสกับทันตแพทย์หญิงวัฒนา สงวนน้อย มีบุตรธิดา 3 คน คือ น.ส.ดนุสา มัสยวาณิช น.ส.ณวิภา มัสยวาณิช และนายธีรุตม์ มัสยวาณิช นายแพทย์มารุต มัสยวาณิช สำเร็จการศึกษาชั้นมัธยมศึกษา จากโรงเรียนเซนต์คาเบรียล  ระดับปริญญาตรี แพทยศาสตรบัณฑิต ด้านกุมารเวชศาสตร์ จากมหาวิทยาลัยมหิดล และปริญญาตรี รัฐศาสตร์ มหาวิทยาลัยรามคำแหง และระดับปริญญาโท จากมหาวิทยาลัยสุโขทัยธรรมาธิราช
นายแพทย์มารุต มัสยวาณิช มีศักดิ์เป็นลุงของนายเกริกพล มัสยวาณิช ดารานักแสดงชื่อดัง
งานการเมือง

นายแพทย์มารุต มัสยวาณิช เป็นที่ปรึกษานายพินิจ จารุสมบัติ รองนายกรัฐมนตรี และเข้าร่วมงานกับพรรคเพื่อแผ่นดิน ตั้งแต่ในระยะก่อตั้งพรรค จนได้รับแต่งตั้งเป็นกรรมการบริหารพรรค และเป็นนายทุนของพรรคคนหนึ่ง ต่อมาได้รับการเลือกตั้งเป็นสมาชิกวุฒิสภา ในปี พ.ศ. 2549 (โมฆะ) และลงสมัครรับเลือกตั้งสมาชิกสภาผู้แทนราษฎร จังหวัดหนองคาย แต่ไม่ได้รับการเลือกตั้ง
นายแพทย์มารุต มัสยวาณิช ได้รับตำแหน่งทางการเมืองอีกครั้งเป็น รองโฆษกประจำสำนักนายกรัฐมนตรี ในรัฐบาลนายอภิสิทธิ์ เวชชาชีวะ แทนนายแพทย์ภูมินทร์ ลีธีระประเสริฐ ที่ลาออกไป
ต่อมาในการเลือกตั้ง พ.ศ. 2554 จึงได้ย้ายมาลงสมัคร ส.ส.ในสังกัดพรรคภูมิใจไทย ในระบบบัญชีรายชื่อลำดับที่ 125 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคภูมิใจไทย ลำดับที่ 11
ในปี 2562 ลงสมัครรับเลือกตั้ง ส.ส.แบบบัญชีรายชื่อ ลำดับที่ 14 สังกัดพรรคภูมิใจไทย แต่ไม่ได้รับเลือกตั้ง ต่อมาได้เลื่อนแทนรัฐมนตรีของพรรคภูมิใจไทยที่ลาออกจากการเป็น ส.ส. จำนวน 2 คน เมื่อเดือนกรกฎาคมของปีเดียวกัน
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
PaLM

| --- | --- |
นักพัฒนา: Google AI
วันที่เปิดตัว: 26 เมษายน 2022; 2 ปีก่อน (2022-04-26)
ชื่อบริการ: PaLM
ภาษา: มากกว่า 100 ภาษา
เว็บไซต์: ai.google/discover/palm2/ 
PaLM (ย่อมาจาก Pathways Language Model) เป็นหนึ่งในแบบจำลองภาษาขนาดใหญ่ ที่พัฒนาโดยกูเกิล เวอร์ชันล่าสุดคือ PaLM2 ซึ่งประกาศในงาน Google I/O 2023
PaLM มีความต่างจาก LaMDA ซึ่งเป็นแบบจำลองภาษาขนาดใหญ่ที่เชี่ยวชาญด้านการสนทนาที่ทางกูเกิลประกาศในปี 2021 ตรงที่ได้รับการพัฒนาโดยคำนึงถึงการใช้งานที่หลากหลายมากกว่า ในเดือนมีนาคม 2023 กูเกิลได้เผยแพร่ API บางส่วนของ PaLM บางส่วนให้นักพัฒนาทั่วไปเข้าถึงได้
ความสามารถ

เมื่อเทียบกับ LaMDA ซึ่งพัฒนาโดยกูเกิลเหมือนกันซึ่งเป็นแบบจำลองภาษาขนาดใหญ่ที่เชี่ยวชาญด้านการสนทนา PaLM เป็นแบบจำลองภาษาขนาดใหญ่ที่มีประสิทธิภาพสูงซึ่งไม่เพียงแต่เก่งในการสนทนาเท่านั้น แต่ยังรวมถึงการสร้างประโยคและการจำแนกประเภทด้วย จำนวนพารามิเตอร์น้ำหนักซึ่งเป็นหนึ่งในตัวชี้วัดประสิทธิภาพอยู่ที่ 540 พันล้าน เมื่อเทียบกับคู่แข่งอย่าง GPT-3 (175 พันล้าน), GPT-3.5 (355 พันล้าน), LLaMA (65 พันล้าน) รวมถึง LaMDA ของกูเกิลเอง (137 พันล้าน) แล้วถือว่าสูงกว่ามาก ด้วยเหตุนี้ทางกูเกิลจึงอ้างว่าได้ปรับปรุงความสามารถการประมวลผลภาษาธรรมชาติ อย่างมีนัยสำคัญ เช่น คำถามและคำตอบ และการอ่านบริบท และได้ประสิทธิภาพที่เหนือกว่าแบบจำลองภาษาขนาดใหญ่ที่กล่าวมาข้างต้นหรือ LLaMA ที่พัฒนาโดยเมตา PaLM2 เวอร์ชันล่าสุดยังรองรับมากกว่า 100 ภาษา ทำให้สามารถทำการแปลได้หลายภาษา นอกจากนี้ การอ่านบริบท ทักษะการคำนวณ และการคิดเชิงตรรกะยังแข็งแกร่งขึ้น และตอนนี้ยังสามารถเข้าใจ สุภาษิต ปริศนา อุปมาอุปไมย อุปลักษณ์ และ สำนวน ได้แล้ว
อย่างไรก็ตาม มีปัญหาต่าง ๆ เช่น การเพิ่มพลังการประมวลผลที่จำเป็นเนื่องจากพารามิเตอร์ที่เพิ่มขึ้น ซึ่งตรงจุดนี้ LLaMA ได้รับการออกแบบให้ทำงานบน GPU ตัวเดียวโดยจงใจลดจำนวนพารามิเตอร์ การวิจัยโดยมหาวิทยาลัยและบริษัทต่าง ๆ แสดงให้เห็นว่ามีประสิทธิภาพเทียบเท่ากับแบบจำลองภาษาขนาดใหญ่เช่น GPT-3 และเนื่องจากทำงานบน GPU ตัวเดียว จึงสามารถใช้บนคอมพิวเตอร์ส่วนบุคคลที่บ้านได้
สะพานช้างโรงสี

| สะพานช้างโรงสี |
| --- | --- |
สะพานช้างโรงสี ภาพถ่ายจากฝั่งวังสราญรมย์ มองเห็นอาคารฟาซาลทางขวามือของภาพ
พิกัด: 13°45′04.54″N 100°29′47.03″E﻿ / ﻿13.7512611°N 100.4963972°E﻿ / 13.7512611; 100.4963972
เส้นทาง: ถนนกัลยาณไมตรี และถนนบำรุงเมือง
ข้าม: คลองคูเมืองเดิม
ที่ตั้ง: แขวงพระบรมมหาราชวัง แขวงวัดราชบพิธ และแขวงศาลเจ้าพ่อเสือ เขตพระนคร กรุงเทพมหานคร
ชื่ออื่น: สะพานช้าง
ผู้ดูแล: กรุงเทพมหานคร
สถานะ: เปิดใช้งาน
เหนือน้ำ: สะพานคนเดิน
ท้ายน้ำ: สะพานปีกุน
ข้อมูลจำเพาะ
ประเภท: สะพานคาน
วัสดุ: คอนกรีตเสริมเหล็ก
ทางเดิน: 2
ประวัติ
สร้างใหม่: พ.ศ. 2453


 โบราณสถานที่ขึ้นทะเบียนโดยกรมศิลปากร
ชื่อที่ขึ้นทะเบียน: สะพานช้างโรงสี
ขึ้นเมื่อ: 16 พฤศจิกายน พ.ศ. 2531
เป็นส่วนหนึ่งของ: โบราณสถานในเขตกรุงเทพมหานคร
เลขอ้างอิง: 0000030
 
 

ชื่ออักษรไทย: สะพานช้างโรงสี
ชื่ออักษรโรมัน: Saphan Chang Rongsi
ที่ตั้ง: แขวงศาลเจ้าพ่อเสือ และแขวงวัดราชบพิธ เขตพระนคร กรุงเทพมหานคร
ทิศทางการจราจร
↑: ถนนอัษฎางค์ » แยกผ่านพิภพลีลา
→: ถนนบำรุงเมือง » สี่กั๊กเสาชิงช้า
↓: ถนนอัษฎางค์ » แยกสะพานมอญ
←: ถนนกัลยาณไมตรี » ป้อมสัญจรใจวิง
 
ที่ตั้ง
th
สะพานช้างโรงสี เป็นสะพานและทางแยกแห่งหนึ่งในกรุงเทพมหานคร มีลักษณะเป็นสี่แยก เป็นจุดเริ่มต้นของถนนบำรุงเมือง ตั้งอยู่ในพื้นที่แขวงพระบรมมหาราชวัง เขตพระนคร
สะพานช้างโรงสี เป็นสะพานที่สร้างข้ามคลองคูเมืองเดิม เชื่อมระหว่างถนนราชินี บริเวณหลังกระทรวงกลาโหม กับถนนอัษฎางค์ ด้านหน้ากระทรวงมหาดไทย ในยุครัตนโกสินทร์ตอนต้น สะพานช้างโรงสีเป็นสะพานที่สร้างสำหรับกองทัพช้างศึกที่กลับมาจากการทำศึกสงครามเดินข้ามเพื่อเข้าเขตราชธานี ซึ่งเดิมมีสะพานที่สร้างสำหรับช้างเดินข้ามมีทั้งสิ้น 3 สะพาน คือ สะพานช้างวังหน้า ซึ่งปัจจุบันคือ บริเวณเชิงลาดสะพานพระปิ่นเกล้า, สะพานข้ามคลองคูเมืองเดิมบริเวณปากคลองตลาด ซึ่งปัจจุบัน คือ สะพานเจริญรัช 31 และสะพานช้างโรงสีแห่งนี้ ซึ่งในอดีตตั้งอยู่ใกล้กับโรงสีข้าวของฉางหลวงแห่งพระนคร ผู้คนในสมัยนั้นจึงเรียกกันติดปากว่า "สะพานช้างโรงสี" และได้เป็นสะพานเพียงแห่งเดียวที่ยังคงใช้ชื่อเดิมอยู่
จนเมื่อสมเด็จกรมพระยาดำรงราชานุภาพ ทรงดำรงตำแหน่งเสนาบดีกระทรวงมหาดไทย ได้ทรงบูรณะจากเดิมที่เป็นสะพานไม้แผ่นหนาวางพาดเปลี่ยนเป็นสะพานคอนกรีตเสริมเหล็ก ราวสะพานทำเป็นลูกแก้วปูนหล่อ ช่วงปลายสะพานทั้งสี่มุมเป็นประติมากรรมปูนปั้นรูปหัวสุนัข มีจารึกคำว่า ศก ๑๒๙ อันหมายถึง ปีจอ และรัตนโกสินทร์ศก 129 (พ.ศ. 2453) ซึ่งเป็นทั้งปีนักษัตรประสูติของพระองค์และตรงกับปีที่บูรณะซ่อมแซมสะพานอีกด้วย
ไม่ไกลจากสะพานช้างโรงสีเป็นที่ตั้งของวังสราญรมย์, สะพานปีกุนกับอนุสาวรีย์หมู, สะพานหก, วัดราชบพิธสถิตมหาสีมาราม, วัดราชประดิษฐสถิตมหาสีมาราม และแพร่งภูธร
ระเบียงภาพ

ประติมากรรมหัวสุนัข
แยกสะพานช้างโรงสี
อาคารฟาซาลซึ่งตั้งอยู่เชิงสะพาน
มุมมองจากสะพานไปทางกระทรวงกลาโหม
มุมมองจากสะพานไปทางถนนบำรุงเมืองและอาคารฟาซาล
เรวดี รัศมิทัต

| เรวดี รัศมิทัตม> ว.ม., ป.ช..ข้อมูลส่วนบุคคล |
| --- | --- |
เกิด: 19 เมษายน พ.ศ. 2512 (55 ปี) อำเภอพระประแดง จังหวัดสมุทรปราการ
พรรคการเมือง: ภูมิใจไทย (2553–ปัจจุบัน)

เรวดี รัศมิทัต (เกิด
19 เมษายน พ.ศ. 2512) เป็นที่ปรึกษารัฐมนตรีว่าการกระทรวงสาธารณสุข อดีตสมาชิกสภาผู้แทนราษฎรจังหวัดสมุทรปราการ สังกัดพรรคภูมิใจไทย สังกัดพรรคราษฎร และเป็นหนึ่งในสอง ส.ส. ของพรรคราษฎรที่ได้รับเลือกตั้ง
ประวัติ

เรวดี เกิดเมื่อวันที่ 19 เมษายน พ.ศ. 2512 ที่อำเภอบางบ่อ จังหวัดสมุทรปราการ เป็นบุตรของนายอำนวย รัศมิทัต อดีตนายก อบจ.สมุทรปราการ กับนางปรานอม รัศมิทัต สำเร็จการศึกษาระดับปริญญาตรี สาขาอุตสาหกรรมศาสตร์ จากสถาบันเทคโนโลยีราชมงคล และปริญญาโท ด้านการค้าและธุรกิจ จาก DEAKIN UNIVERSITY ประเทศออสเตรเลีย
การทำงาน

เรวดี เข้าสู่งานการเมืองโดยการสมัครรับเลือกตั้งเป็นสมาชิกสภาผู้แทนราษฎรจังหวัดสมุทรปราการ ในการเลือกตั้ง พ.ศ. 2544 เป็นสมัยแรก สังกัดพรรคราษฎร และเป็นสมาชิกสภาผู้แทนราษฎรเพียงคนเดียวของพรรคราษฎรที่ชนะการเลือกตั้งในจังหวัดสมุทรปราการ และได้รับเลือกตั้งอีกครั้งในการเลือกตั้ง พ.ศ. 2548 สังกัดพรรคไทยรักไทย
เรวดี ย้ายมาสังกัดพรรคชาติไทย ลงสมัครรับเลือกตั้งในพื้นที่จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 โดยแพ้ให้กับผู้สมัครจากพรรคพลังประชาชน ต่อมาได้หันมาทำงานการเมืองในระดับท้องถิ่น ในตำแหน่งเลขานุการนายกองค์การบริหารส่วนจังหวัด (อบจ.) จังหวัดสมุทรปราการ (อำนวย รัศมิทัต) ระหว่างปี พ.ศ. 2551 ถึงปี พ.ศ. 2554
เรวดี ได้รับเลือกตั้งเป็นสมาชิกสภาผู้แทนราษฎรอีกสมัย ในการเลือกตั้ง พ.ศ. 2554 ในสังกัดพรรคภูมิใจไทย และในปี 2562 เรวดีลงสมัคร ส.ส.สมุทรปราการ ในนามพรรคภูมิใจไทย แต่ไม่ได้รับเลือกตั้ง ต่อมาเธอได้รับแต่งตั้งเป็นที่ปรึกษารัฐมนตรีว่าการกระทรวงสาธารณสุข (อนุทิน ชาญวีรกูล)
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
กูเกิลเอไอ

| --- | --- |
ชื่อท้องถิ่น: Google AI
อุตสาหกรรม: ปัญญาประดิษฐ์
ก่อตั้ง: 2017; 7 ปีที่แล้ว (2017)
บริษัทแม่: กูเกิล
เว็บไซต์: ai.google 
กูเกิลเอไอ (Google AI หรือ Google.ai) เป็นแผนกหนึ่งของกูเกิลที่ทำหน้าที่เกี่ยวข้องกับปัญญาประดิษฐ์ สุนทร ปิจาอี ประธานเจ้าหน้าที่บริหารของกูเกิลได้ประกาศอย่างเป็นทางการถึงการก่อตั้งแผนกนี้ที่งาน Google I/O ในปี 2017
ไลบรารี TensorFlow สำหรับสร้างโครงข่ายประสาทเทียมได้ถูกพัฒนาขึ้นโดยแผนกนี้
โครงการ

ให้บริการสำหรับ TPU (หน่วยประมวลผลเทนเซอร์) บนคลาวด์ เพื่อพัฒนาซอฟต์แวร์การเรียนรู้ของเครื่อง
TensorFlow Research Cloud จะให้คลัสเตอร์ TPU บนคลาวด์ฟรี 1,000 คลัสเตอร์แก่นักวิจัยเพื่อดำเนินการวิจัยการเรียนรู้ของเครื่อง โดยมีเงื่อนไขว่าการวิจัยนั้นจะเป็นโอเพนซอร์สและเผยแพร่ผลลัพธ์ในวารสารวิทยาศาสตร์ที่ได้รับการตรวจสอบโดยผู้ทรงคุณวุฒิ
ณ เดือนตุลาคม 2021 พนักงานของกูเกิลได้เผยแพร่บทความเกี่ยวกับเรื่องนี้มากกว่า 7,400 บทความ
ตำบลเมืองแฝก

| ตำบลเมืองแฝก |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Mueang Faek
ตราองค์การบริหารส่วนตำบลเมืองแฝก
พิกัด: 15°08′46″N 102°58′50″E﻿ / ﻿15.146228°N 102.980456°E﻿ / 15.146228; 102.980456
ประเทศ: ไทย
จังหวัด: บุรีรัมย์
อำเภอ: ลำปลายมาศ
ประชากร (พ.ศ. 2561)
 • ทั้งหมด: 10,571 คน
รหัสไปรษณีย์ : 31130
รหัสภูมิศาสตร์: 311009
เว็บไซต์: www.muangfak.go.th
 ส่วนหนึ่งของสารานุกรมประเทศไทย
ตำบลเมืองแฝก เป็นตำบลที่ตั้งอยู่ทางทิศเหนือของอำเภอลำปลายมาศ จังหวัดบุรีรัมย์ ก่อตั้งเป็นตำบลเมื่อ พ.ศ. 2516 โดยแยกการปกครองจากตำบลตลาดโพธิ์ ตำบลเมืองแฝกตั้งอยู่ตามถนนสายลำปลายมาศ–คูเมือง ห่างจากที่ว่าการอำเภอลำปลายมาศ 28 กิโลเมตร ห่างจากตัวจังหวัด 30 กิโลเมตร
สภาพทั่วไป

พื้นที่ส่วนใหญ่ของตำบลเมืองแฝกเป็นที่ราบสูง เป็นที่นา และป่าละเมาะ สภาพดินเป็นดินร่วนปนทราย ลักษณะดินเป็นดินเค็ม สภาพอากาศมีอุณหภูมิเฉลี่ย 34 องศาเซลเซียส ตำบลเมืองแฝกมีอาณาเขตติดต่อ ดังนี้
ทิศเหนือ ติดกับตำบลพรสำราญ อำเภอคูเมือง จังหวัดบุรีรัมย์
ทิศใต้ ติดกับตำบลทะเมนชัย อำเภอลำปลายมาศ จังหวัดบุรีรัมย์
ทิศตะวันออก ติดกับตำบลพระคู อำเภอเมืองบุรีรัมย์ จังหวัดบุรีรัมย์
ทิศตะวันตก ติดกับตำบลบุโพธิ์ อำเภอลำปลายมาศ จังหวัดบุรีรัมย์
อาชีพราษฎรส่วนใหญ่ทำนา ทำไร่อ้อย ปลูกหม่อน เลี้ยงไหม
หมู่บ้าน

ตำบลเมืองแฝกแบ่งพื้นที่การปกครองออกเป็น 17 หมู่บ้าน
หมู่ที่ 1 เมืองแฝก
หมู่ที่ 2 หนองครก
หมู่ที่ 3 หนองเก้าข่า
หมู่ที่ 4 หนองแวง
หมู่ที่ 5 หนองสองห้อง
หมู่ที่ 6 หนองขุนปราบ
หมู่ที่ 7 ตูบช้าง
หมู่ที่ 8 หนองเม็ก
หมู่ที่ 9 ห้วยมะไฟ
หมู่ที่ 10 หนองใหญ่
หมู่ที่ 11 หนองไผ่ล้อม
หมู่ที่ 12 หนองนกเขียน
หมู่ที่ 13 สระบัวทอง
หมู่ที่ 14 หนองตาด
หมู่ที่ 15 เมืองไผ่
หมู่ที่ 16 โคกสว่าง
หมู่ที่ 17 หนองขุนปราบน้อย
ท้าวอ้ายยวม

| ท้าวอ้ายยวม> เจ้าผู้ครองนครน่าน องค์ที่ 23  (ภายใต้การปกครองของล้านนา) |
| --- | --- |
สถาปนา: พ.ศ. 2024
ดำรงตำแหน่ง: พ.ศ. 2024 - พ.ศ. 2028
ระยะเวลา: 4 ปี
ก่อนหน้า: ท้าวขาก่าน
ถัดไป: ท้าวเมืองตน

พิราลัย: พ.ศ. 2028  ณ เมืองน่าน
พระบุตร: ท้าวเมืองตน
พระบิดา: ท้าวขาก่าน
ท้าวอ้ายยวม หรือ เจ้าหลวงอ้ายยวม ทรงเป็น เจ้าผู้ครองนครน่าน องค์ที่ 23 (ภายใต้การปกครองของอาณาจักรล้านนา) ปกครองเมืองน่าน ระหว่างปี พ.ศ. 2024 - พ.ศ. 2028
พระประวัติ

เมื่อปีกุญ ฉอศก (ปีกัดไก๊ จุลศักราชได้ ๘๔๓) พ.ศ. 2024 พระเจ้าติโลกราช  พระมหากษัตริย์ล้านนา รัชกาลที่ 9 แห่งราชวงศ์มังราย ทรงแต่งตั้งให้ ท้าวอ้ายยวม มาเป็นเจ้าเมืองน่าน ต่อมาในปี พ.ศ. 2027 ท้าวอ้ายยวม เจ้าเมืองน่าน ได้ชักชวนพระธรรมพระสังฆเจ้าแลชาวบ้านชาวเมืองน่านสร้างพระมหาธาตุเจ้า ครอบองค์พระบรมธาตุแช่แห้งเดิมที่ ท้าวขาก่าน เจ้าผู้ครองนครน่าน องค์ที่ 22 (ภายใต้การปกครองของอาณาจักรล้านนา) ปกครองเมืองน่าน ระหว่างปี พ.ศ. 2019 - พ.ศ. 2023 สร้างขึ้น โดยให้มีใหญ่กว่าเดิม คือ กว้าง 10 วา สูง 17 วา โดยใช้เวลาในการก่อสร้างราว 4 ปี จึงเสร็จบริบูรณ์ เมื่อสร้างเสร็จ ท้าวอ้ายยวม เจ้าเมืองน่าน ก็ทำการสักการบูชาฉลองสมโภชทำบุญให้ทานเป็นการใหญ่
ต่อมาในปีขาล นพศก (ปีเต่ายี่ จุลศักราช ๘๔๗) พ.ศ. 2028 ท้าวอ้ายยวม เจ้าเมืองน่าน ก็ถึงแก่พิราลัย รวมระยะเวลาที่ปกครองเมืองน่าน 4 ปี
สืบแสง พรหมบุญ

ผู้ช่วยศาสตราจารย์ สืบแสง พรหมบุญ (18 ธันวาคม พ.ศ. 2484 – 25 มีนาคม พ.ศ. 2555) อดีตนักวิชาการทางประวัติศาสตร์ นักการศึกษา และนักการเมืองชาวไทย
ประวัติ

สืบแสง เกิดเมื่อวันที่ 18 ธันวาคม พ.ศ. 2484 จบการศึกษาระดับประถมศึกษาจากโรงเรียนพิณพลราษฎร์ จังหวัดพิษณุโลก ระดับมัธยมศึกษาจากโรงเรียนกรุงเทพคริสเตียนวิทยาลัย ระดับปริญญาตรีจากคณะอักษรศาสตร์ จุฬาลงกรณ์มหาวิทยาลัย (เกียรตินิยม) ปริญญาโทและปริญญาเอกจากมหาวิทยาลัยวิสคอนซิน ประเทศสหรัฐอเมริกา ด้วยทุนของมูลนิธิเอ็ดวาร์ด ดับเบิลยู เฮเซน และวิทยาลัยป้องกันราชอาณาจักรภาครัฐร่วมเอกชน รุ่นที่ 77 (วปรอ.377)
ด้านชีวิตครอบครัว สมรสกับ รองศาสตราจารย์ ดร.คุณหญิงสุมณฑา พรหมบุญ มีบุตรด้วยกันทั้งหมด 3 คน
ผศ.ดร.สืบแสง พรหมบุญ ถึงแก่อนิจกรรม เมื่อเวลา 02.00 น. วันที่ 25 มีนาคม พ.ศ. 2555 ด้วยอาการหัวใจล้มเหลว ขณะที่โดยสารรถแท็กซี่ สิริอายุได้ 71 ปี ในการนี้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปในการพระราชทานน้ำหลวงอาบศพ ณ ศาลา 2 วัดมกุฎกษัตริยารามราชวรวิหาร และเสด็จพระราชดำเนินไปในการพระราชทานเพลิงศพ ณ เมรุวัดมกุฏกษัตริยารามราชวรวิหาร ในวันที่ 22 กรกฎาคม พ.ศ. 2555
การทำงาน

รับราชการโดยเริ่มจากการเป็นอาจารย์ประจำภาควิชาประวัติศาสตร์ คณะอักษรศาสตร์ จุฬาลงกรณ์มหาวิทยาลัย และเป็นพระอาจารย์ถวายการสอนวิชาประวัติศาสตร์จีนแด่ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เมื่อครั้งที่ทรงเป็นนิสิตคณะอักษรศาสตร์ จุฬาลงกรณ์มหาวิทยาลัย และได้เป็นนายกสมาคมประวัติศาสตร์ในพระราชูปถัมภ์ สมเด็จพระเทพรัตนราชสุดาฯ สยามบรมราชกุมารี ต่อมาได้ย้ายไปเป็นอาจารย์ประจำคณะศิลปศาสตร์ มหาวิทยาลัยธรรมศาสตร์ และได้เป็นคณบดีระหว่างปี พ.ศ. 2526-พ.ศ. 2528
ผศ.ดร.สืบแสง พรหมบุญ เป็นอาจารย์พิเศษในสาขาวิชาประวัติศาสตร์ ในหลายสถาบันการศึกษา และเป็นรองอธิการบดีฝ่ายวิชาการและยุทธศาสตร์องค์กร และอธิการบดีมหาวิทยาลัยรังสิต ในปี พ.ศ. 2538
ในทางด้านการศึกษา ได้เป็นผู้วางรากฐานการศึกษา โดยเฉพาะวิชาประวัติศาสตร์ในหลายสถาบัน เป็นกรรมการชำระประวัติศาสตร์ไทย และ ประธานคณะกรรมการสืบค้นประวัติศาสตร์ไทยจากเอกสารจีน สำนักนายกรัฐมนตรี
งานการเมือง

ทางด้านการเมือง ได้ร่วมงานกับพรรคพลังใหม่ จากนั้นได้ย้ายเข้าสู่พรรคประชาธิปัตย์ ในการเลือกตั้งเมื่อวันที่ 17 พฤศจิกายน  พ.ศ. 2539 ได้เป็นสมาชิกสภาผู้แทนราษฎร (ส.ส.) เขต 7 กรุงเทพมหานคร ต่อมาได้รับแต่งตั้งเป็นผู้ช่วยรัฐมนตรีว่าการกระทรวงศึกษาธิการ (นายชินวรณ์ บุณยเกียรติ) เมื่อปี พ.ศ. 2553 ต่อมาในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อ ลำดับที่ 62 สังกัดพรรคประชาธิปัตย์ แต่ไม่ได้รับเลือกตั้ง
เคยเป็นประจำสำนักนายกรัฐมนตรี ในปี พ.ศ. 2538
เครื่องราชอิสริยาภรณ์

พ.ศ. 2541 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2539 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
เฉลิมชัย มหากิจศิริ

| เฉลิมชัย มหากิจศิริ |
| --- | --- |
เกิด: 4 พฤศจิกายน พ.ศ. 2521 (45 ปี) เฉลิมชัย มหากิจศิริ
อาชีพ: นักแสดง นักการเมือง นักธุรกิจ
ปีที่แสดง: 2538-ปัจจุบัน
ฐานข้อมูล
IMDb
ThaiFilmDb
นายเฉลิมชัย มหากิจศิริ กรรมการผู้จัดการใหญ่และประธานเจ้าหน้าที่บริหาร บริษัท โทรีเซนไทย เอเยนต์ซีส์ จำกัด (มหาชน) อดีตรองโฆษกประจำสำนักนายกรัฐมนตรี ในรัฐบาลทักษิณ ชินวัตร ปัจจุบันสังกัดพรรคเพื่อไทย อดีตนักแสดงละครโทรทัศน์ และพิธีกรรายการโทรทัศน์
ประวัติ

นายเฉลิมชัย มหากิจศิริ มีชื่อเล่นว่า "กึ้ง" เกิดเมื่อวันที่ 4 พฤศจิกายน พ.ศ. 2521 ที่กรุงเทพมหานคร เป็นบุตรของ นายประยุทธ มหากิจศิริ ผู้ถือหุ้นโรงงานผลิตกาแฟเนสกาแฟ และอดีตกรรมการบริหารพรรคไทยรักไทย จบการศึกษาระดับปริญญาตรี ในสาขาเศรษฐกิจและการเงิน จากมหาวิทยาลัยซัฟโฟล์ค สหรัฐอเมริกา และปริญญาโท สาขาเศรษฐกิจและการเงิน จากมหาวิทยาลัยบอสตัน สหรัฐอเมริกา และมีความสัมพันธ์อันแน่นแฟ้นกับนายพานทองแท้ ชินวัตร บุตรชาย ดร.ทักษิณ ชินวัตร